En time inden Emma Holten skulle op til mundtlig eksamen i juni, fandt hun ved at tilfælde ud af det.

At stjålne nøgenbilleder af hende, fra da hun var 17 år, var blevet vist på landsdækkende tv i Tyskland.

Det er helt klart undskyldningen, der betyder mest for mig Emma Holten

Billederne blev vist i et program på kanalen RTL, der skulle sætte fokus på hævnporno. Ifølge Journalisten.dk, der har set indslaget, siger speakeren: ”Emmas mest intime øjeblikke blev offentligt tilgængelige for millioner af mennesker”, lige efter, at de i programmet selv har vist hele billedserien af hende på skærmen.

Nu har Emma Holten fået en erstatning og en undskyldning for, at RTL har delt de stjålne billeder uden hendes samtykke, ligesom at RTL tager det fulde ansvar for fadæsen.

- Det er helt klart undskyldningen, der betyder mest for mig, siger Emma Holten til DR.

Læs også : Offer for hævnporno: Få hele Emma Holtens historie her

- Jeg tror mest bare, at jeg er rørt over, at der nu står et sted, at jeg har ret til selv at bestemme, hvad der skal ske med billeder af mig, der er blevet stjålet, siger hun.

Retssystemet er ikke opløftende

Billederne tog Emma Holten, da hun var 17 år for at sende dem til sin kæreste. I 2011 blev hendes mail hacket, adgangskoden ændret og hendes nøgenbilleder spredt på nettet, og Emma Holten modtog en masse beskeder fra drenge og mænd fra hele verden, hvilket hun fortæller i DR-programmet 'Skam dig, Emma'.

Vi har stadig en ret til at bestemme, hvad der bliver delt om os selv. Det, tror jeg, der er enormt mange ofre, der har brug for at høre Emma Holten

Siden har hendes egen kontakt med retssystemet ikke været ”særligt opløftende”, siger hun, og sådan tror hun, at det er for mange andre ofre for hævnporno.

- Man plejer at få at vide, at det koster for mange ressourcer, og at man selv har været dum, når man vil gøre en sag ud af det, siger Emma Holten.

Helt konkret har RTL nu indrømmet, og det har Emma Holten fået sort på hvidt i går, at det var en fejltagelse at bringe hævnpornobilleder af hende uden hendes samtykke og uden hendes vidende. Og det beklager de dybt.

Et stærkt signal til medier og ofre

Sagen mod RTL har hun ført via Tyge Trier, der er menneskerettighedsadvokat, og som – udover undskyldningen – har forhandlet om erstatningens størrelse, der er hemmelig.

Læs også : Emma Holten kræver hårdere straf for hævnporno: Ofre bliver kaldt klamme og naive